Gachalá
An Gachalá amo in usá ka bungto ngan munisipalidad ha Colombia didto han lalawigan han Guavio, nga kabahin han departamento han Cundinamarca. An urban nga sentro han Gachalá nahamutang hin kaharayô nga 148 kilometres (92 mi) tikang han pamunuan o kapital nga Bogotá ha kahitas-an nga 1,712 metres (5,617 ft) didto han Sinirangan nga mga Kabugkiran han Colombiano nga Andes. Ginsasapitán han munisipyo an katundan nga bahin han tungâ nga munisipyo han Ubalá ngan han departamento han Boyacá ha amihan, an sinirangan nga dapit han Ubalá ngan Medina ha sinirangan, an Fómeque, Junín ngan Gama ha katundan ngan an Fómeque, Medina ngan an departamento han Meta ha salatan.[1]
Etimolohiya[igliwat | Igliwat an wikitext]
An ngaran han Gachalá ginkuhà tikang han Chinibcha ngan nangangahulogan nga "dabá o surodlan nga clay han gab-i" o "kalupig han gab-i".[1][2]
Kaagi[igliwat | Igliwat an wikitext]
Ugsa han Espanyol nga pagsakop han Muisca, gin-uukyan an Gachalá han tribo nga Chío, nga api han Muisca. Han 1548, an katunaan han Gachalá gintatag-iyahan han cacique han Guatavita.[2]
Gintúkod an moderno nga Gachalá han Pebrero 22, 1810, ni Mariano de Mendoza y Bueno.[1]
Ekonomiya[igliwat | Igliwat an wikitext]
An prinsipal nga buruhatón ha Gachalá amo an hidroeléctrico nga planta han Guavio nga Reservoir.[2] An pagmina hin esmeralda usá gihapon nga importante nga ginkukuhaan hin pagpakabuhî han Gachalá. An 858 carats (171.6 g) nga Gachalá nga Esmeralda nabilngan ha ngan ginngaranan tikang han Gachalá.
Natawo ha Gachalá[igliwat | Igliwat an wikitext]
- Gonzalo Correal Urrego, antropolohista ngan arkeolohista
Galeriya[igliwat | Igliwat an wikitext]
Mga kasarigan[igliwat | Igliwat an wikitext]
- ↑ 1.0 1.1 1.2 (Kinatsila) Opisyal nga websayt han Gachalá
- ↑ 2.0 2.1 2.2 (Kinatsila) Gachalá, Cundinamarca
ibo_Latn war_Latn war_Latn war_Latn war_Latn war_Latn war_Latn war_Latn war_Latn war_Latn lij_Latn war_Latn war_Latn war_Latn ibo_Latn